LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2007 M. RUGPJŪČIO 31 D. ĮSAKYMO NR. V-712 „DĖL LIETUVOS MEDICINOS NORMOS MN 121:2018 „GYDYTOJAS ONKOLOGAS CHEMOTERAPEUTAS“ PATVIRTINIMO“ PAKEITIMO

2025 m. vasario 20 d. Nr. V-134

Vilnius

1. P a k e i č i u Lietuvos Respublikos sveikatos apsaugos ministro 2007 m. rugpjūčio 31 d. įsakymą Nr. V-712 „Dėl Lietuvos medicinos normos MN 121:2018 „Gydytojas onkologas chemoterapeutas“ patvirtinimo“ ir jį išdėstau nauja redakcija:

„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS MEDICINOS NORMOS MN 121:2025 „GYDYTOJAS ONKOLOGAS chemoterapeutas“ PATVIRTINIMO

Vadovaudamasis Lietuvos Respublikos medicinos praktikos įstatymo 4 straipsnio 4 dalimi:

1. T v i r t i n u Lietuvos medicinos normą MN 121:2025 „Gydytojas onkologas chemoterapeutas“ (pridedama).

2. P a v e d u įsakymo vykdymą kontroliuoti viceministrui pagal veiklos sritį.“

2. N u s t a t a u, kad Lietuvos Respublikos sveikatos apsaugos ministro įsakymuose nuoroda į Lietuvos Respublikos sveikatos apsaugos ministro 2007 m. rugpjūčio 31 d. įsakymą Nr. V-712 „Dėl Lietuvos medicinos normos MN 121:2018 „Gydytojas onkologas chemoterapeutas“ patvirtinimo“ reiškia nuorodą į Lietuvos Respublikos sveikatos apsaugos ministro 2007 m. rugpjūčio 31 d. įsakymą Nr. V-712 „Dėl Lietuvos medicinos normos MN 121:2025 „Gydytojas onkologas chemoterapeutas“ patvirtinimo“.

Sveikatos apsaugos ministrė	Marija Jakubauskienė

PATVIRTINTA

Lietuvos Respublikos sveikatos apsaugos ministro

2007 m. rugpjūčio 31 d. įsakymu Nr. V-712

(Lietuvos Respublikos sveikatos apsaugos ministro

2025 m. vasario 20 d. įsakymo Nr. V-134 redakcija)

LIETUVOS MEDICINOS NORMA MN 121:2025
GYDYTOJAS ONKOLOGAS CHEMOTERAPEUTAS

I skyrius

bendrosios nuostatos

1. Lietuvos medicinos norma MN 121:2025 „Gydytojas onkologas chemoterapeutas“ (toliau – Lietuvos medicinos norma) privaloma gydytojams onkologams chemoterapeutams, dirbantiems Lietuvos Respublikoje, jų darbdaviams, taip pat institucijoms, rengiančioms šiuos specialistus, tobulinančioms jų kvalifikaciją bei kontroliuojančioms jų veiklą.

2. Lietuvos medicinos normoje vartojamos sąvokos ir jų apibrėžtys:

2.1. Gydytojas onkologas chemoterapeutas – medicinos gydytojas, įgijęs gydytojo onkologo chemoterapeuto profesinę kvalifikaciją.

2.2. Gydytojo onkologo chemoterapeuto praktika – teisės aktų reglamentuojama gydytojo onkologo chemoterapeuto pagal įgytą profesinę kvalifikaciją ir nustatytą kompetenciją atliekama asmens sveikatos priežiūra, apimanti onkologinių ligų profilaktiką, diagnostiką, gydymą ir kai kurių ne onkologinių ligų gydymą priešnavikiniais vaistiniais preparatais.

2.3. Onkologijos chemoterapija – medicinos mokslo šaka, tirianti priešnavikinių vaistinių preparatų ir jų derinių su spinduline terapija naudojimą onkologinėms ir kai kurioms ne onkologinėms ligoms gydyti.

2.4. Kitos Lietuvos medicinos normoje vartojamos sąvokos suprantamos taip, kaip jos yra apibrėžtos kituose asmens sveikatos priežiūros paslaugų teikimą reglamentuojančiuose teisės aktuose.

3. Gydytojo onkologo chemoterapeuto profesinė kvalifikacija įgyjama baigus universitetines medicinos studijas ir onkologijos chemoterapijos rezidentūrą. Užsienyje įgyta gydytojo onkologo chemoterapeuto profesinė kvalifikacija pripažįstama Lietuvos Respublikos teisės aktų nustatyta tvarka.

4. Teisę verstis gydytojo onkologo chemoterapeuto praktika turi asmuo, Lietuvos Respublikos medicinos praktikos įstatymo nustatyta tvarka įgijęs gydytojo onkologo chemoterapeuto profesinę kvalifikaciją ir turintis galiojančią medicinos praktikos licenciją verstis medicinos praktika pagal gydytojo onkologo chemoterapeuto profesinę kvalifikaciją.

5. Gydytojas onkologas chemoterapeutas verčiasi gydytojo onkologo chemoterapeuto praktika Lietuvos Respublikoje tik asmens sveikatos priežiūros įstaigoje, turinčioje galiojančią įstaigos asmens sveikatos priežiūros licenciją teikti onkologijos chemoterapijos paslaugas ir (ar) kitas asmens sveikatos priežiūros paslaugas, kurias pagal teisės aktų reikalavimus kartu su kitais asmens sveikatos priežiūros specialistais turi teikti ir gydytojas onkologas chemoterapeutas.

6. Gydytojas onkologas chemoterapeutas dirba savarankiškai, bendradarbiaudamas su sveikatos priežiūros specialistais ir kitais specialistais.

7. Gydytojas onkologas chemoterapeutas onkologijos chemoterapijos paslaugas teikia suaugusiems pacientams.

8. Gydytojas onkologas chemoterapeutas vadovaujasi asmens sveikatos priežiūros paslaugų teikimą reglamentuojančiais teisės aktais, Lietuvos medicinos norma, asmens sveikatos priežiūros įstaigos, kurioje dirba, įstatais (nuostatais), vidaus tvarkos taisyklėmis ir savo pareigybės aprašymu.

II SKYRIUS

TEISĖS

9. Gydytojas onkologas chemoterapeutas turi teisę:

9.1. verstis gydytojo onkologo chemoterapeuto praktika teisės aktų nustatyta tvarka;

9.2. išrašyti receptus Lietuvos Respublikos sveikatos apsaugos ministro 2002 m. kovo 8 d. įsakymo Nr. 112 „Dėl Receptų rašymo ir vaistinių preparatų, medicinos priemonių (medicinos prietaisų) ir kompensuojamųjų medicinos pagalbos priemonių išdavimo (pardavimo) vaistinėse gyventojams ir popierinių receptų saugojimo, išdavus (pardavus) vaistinius preparatus, medicinos priemones (medicinos prietaisus) ir kompensuojamąsias medicinos pagalbos priemones vaistinėje, taisyklių patvirtinimo“ nustatyta tvarka;

9.3. išduoti medicininius ar sveikatos pažymėjimus (pažymas) sveikatos apsaugos ministro nustatyta tvarka;

9.4. pagal kompetenciją konsultuoti pacientus, fizinius ir juridinius asmenis Lietuvos Respublikos teisės aktų nustatyta tvarka;

9.5. atsisakyti teikti sveikatos priežiūros paslaugas, jei tai prieštarauja gydytojo profesinės etikos principams arba gali sukelti realų pavojų paciento ar gydytojo gyvybei, išskyrus atvejus, kai teikiama būtinoji medicinos pagalba;

9.6. nustatyti vaiko gimimo momentą Lietuvos Respublikos vaiko gimimo momento nustatymo įstatymo nustatyta tvarka;

9.7. nustatyti asmens mirties faktą Lietuvos Respublikos žmogaus mirties nustatymo ir kritinių būklių įstatymo nustatyta tvarka;

9.8. gauti darbui būtiną informaciją apie gydomus ir konsultuojamus pacientus Lietuvos Respublikos teisės aktų nustatyta tvarka;

9.9. vykdydamas Lietuvos medicinos normoje nurodytą veiklą, tvarkyti paciento asmens duomenis, įskaitant sveikatos duomenis, Europos Sąjungos ir Lietuvos Respublikos teisės aktų, reglamentuojančių pacientų asmens duomenų tvarkymą, nustatyta tvarka;

9.10. gydytojas onkologas chemoterapeutas turi ir kitų teisių, nustatytų kituose Lietuvos Respublikos teisės aktuose, reglamentuojančiuose asmens sveikatos priežiūros specialisto praktiką.

iii skyrius

PAREIGOS

10. Gydytojas onkologas chemoterapeutas privalo:

10.1. teikti būtinąją medicinos pagalbą Lietuvos Respublikos teisės aktų nustatyta tvarka;

10.2. pagal savo kompetenciją, nurodytą Lietuvos medicinos normoje, ir asmens sveikatos priežiūros įstaigos, kurioje dirba, licenciją tirti, diagnozuoti ir gydyti ligas, būkles bei sveikatos sutrikimus, rekomenduoti ir dalyvauti organizuojant ligų ir sveikatos sutrikimų profilaktikos priemones bei užtikrinti teikiamų asmens sveikatos priežiūros paslaugų kokybę;

10.3. nepriskirtais jo kompetencijai atvejais siųsti pacientą konsultuotis ir (ar) gydytis pas atitinkamos srities asmens sveikatos priežiūros specialistą;

10.4. bendradarbiauti su sveikatos priežiūros ir kitais specialistais, dalyvaujančiais atliekant tyrimo, diagnostikos ir gydymo veiksmus;

10.5. propaguoti sveiką gyvenseną, ligų profilaktikos ir sveikatos tausojimo bei ugdymo priemones;

10.6. turėti spaudą, kurio numeris suteikiamas Lietuvos Respublikos sveikatos apsaugos ministro 2003 m. sausio 6 d. įsakymo Nr. V-1 „Dėl Specialisto spaudo numerio suteikimo ir panaikinimo taisyklių patvirtinimo“ nustatyta tvarka;

10.7. pagal kompetenciją vykdyti privalomąsias sveikatos programas;

10.8. laikytis gydytojo profesinės etikos principų, gerbti pacientų teises ir jų nepažeisti, saugoti profesinę paslaptį ir visą informaciją apie pacientą laikyti konfidencialia; kitiems asmenims ši informacija gali būti atskleista Europos Sąjungos ir Lietuvos Respublikos teisės aktų nustatytais pagrindais ir tvarka;

10.9. tobulinti profesinę kvalifikaciją sveikatos apsaugos ministro nustatyta tvarka;

10.10. laikytis licencijuojamos sveikatos priežiūros specialisto veiklos sąlygų;

10.11. tvarkyti gydytojo onkologo chemoterapeuto praktikos dokumentus Lietuvos Respublikos teisės aktų nustatyta tvarka;

10.12. paaiškinti gydytojo onkologo chemoterapeuto praktikos aplinkybes Lietuvos Respublikos sveikatos apsaugos ministerijos, teisėsaugos institucijų ir kitų kontroliuojančių institucijų prašymu;

10.13. taikyti Lietuvos Respublikoje tik medicinos mokslo ir praktikos įrodymais pagrįstus, saugius tyrimo, diagnostikos ir gydymo metodus, išskyrus kituose teisės aktuose nustatytas išimtis;

10.14. naudoti tik teisės aktų reikalavimus atitinkančias medicinos priemones, išskyrus kituose teisės aktuose nustatytas išimtis. Užtikrinti, kad medicinos priemonės būtų naudojamos teisės aktų nustatyta tvarka ir vadovaujantis gamintojų su medicinos priemone pateikiama informacija;

10.15. atlikti kitas Lietuvos Respublikos teisės aktų, reglamentuojančių asmens sveikatos priežiūros specialisto praktiką, nustatytas pareigas.

iv skyrius

KOMPETENCIJA

11. Gydytojo onkologo chemoterapeuto profesinę kompetenciją sudaro žinios ir gebėjimai, kurie įgyjami baigus gydytojo onkologo chemoterapeuto profesinę kvalifikaciją suteikiančias studijas bei nuolat tobulinant įgytą profesinę kvalifikaciją atsižvelgiant į medicinos mokslo ir praktikos pažangą.

12. Gydytojas onkologas chemoterapeutas turi žinoti:

12.1. dokumentų rengimo, tvarkymo ir apskaitos pagrindus;

12.2. medicinos statistikos pagrindus;

12.3. sveikatos draudimo pagrindus;

12.4. sveikatos teisės pagrindus;

12.5. darbo saugos principus;

12.6. bendravimo su pacientais, jų artimaisiais ir sveikatos priežiūros specialistais principus;

12.7. ką daryti išsiliejus priešnavikiniams vaistiniams preparatams.

13. Gydytojas onkologas chemoterapeutas turi mokėti naudotis informacinėmis ir ryšio technologijomis.

14. Gydytojas onkologas chemoterapeutas turi išmanyti:

14.1. onkologinių ligų diagnostikos, gydymo taktikos ir gydymo metodų principus, onkologinių ligų simptomus, požymius ir ligų diferencinę diagnostiką;

14.2. predikcinius ir prognozinius onkologinių ligų veiksnius, jų ištyrimo galimybes;

14.3. vėžio etiologiją, epidemiologiją, prevenciją, atrankinės patikros programas;

14.4. ilgalaikės stebėsenos po onkologinės ligos gydymo ypatumus;

14.5. piktybinių navikų biologijos aspektus;

14.6. imunologijos principus;

14.7. gretutines vidaus organų ligas;

14.8. radioterapijos ir sisteminių vaistų nuo vėžio sukeliamus šalutinius toksinius reiškinius;

14.9. medicininės reabilitacijos ypatumus;

14.10. palaikomojo gydymo priemones gydymo nuo vėžio metu, paliatyviąją pagalbą;

14.11. klinikinio audito, kokybės vadybos ir kontrolės, klinikinių tyrimų ir klinikinių studijų principus.

15. Gydytojas onkologas chemoterapeutas turi gebėti:

15.1. dirbti savarankiškai, bendradarbiauti ir dirbti komandoje kartu su kitų sričių specialistais (gydytojais onkologais radioterapeutais, gydytojais chirurgais, gydytojais radiologais, fizinės medicinos ir reabilitacijos gydytojais, gydytojais genetikais, gydytojais patologais ir kitų profesinių kvalifikacijų gydytojais);

15.2. planuoti ir organizuoti savo darbą;

15.3. atlikti bendrą somatinį paciento įvertinimą, įvertinti paciento būklę, skausmo intensyvumą, išsiaiškinti simptomus, surinkti onkologinę anamnezę ir interpretuoti duomenis;

15.4. išsiaiškinti ir interpretuoti onkologinių ligų simptomus, atlikti diferencinę diagnostiką;

15.5. kartu su daugiadalyke gydytojų specialistų komanda pacientui, kuriam pirmą kartą patvirtinta onkologinės ligos diagnozė, parinkti diagnostikos ir gydymo taktiką ir sudaryti diagnostikos ir gydymo planą;

15.6. sudaryti tinkamą individualiam pacientui gydymo planą ir jį aptarti su pacientu ir jo artimaisiais;

15.7. atlikti tikslinę paciento, kuriam įtariama onkologinė liga, apžiūrą, apčiuopą (krūtų, limfmazgių ir kt.);

15.8. atlikti diagnostines procedūras (krūtų darinio aspiracinę punkciją ir stulpelinę biopsiją, limfmazgio, kito čiuopiamo darinio ar naviko aspiracinę punkciją) naviko audinių citologiniam ar histologiniam tyrimui atlikti;

15.9. skirti, vertinti, analizuoti ir interpretuoti naviko morfologinius duomenis, laboratorinių, genetinių ir vaizdinių tyrimų rezultatus nustatydamas vėžio diagnozę ir vertindamas vėžio vietinį bei tolimąjį išplitimą (stadiją);

15.10. vertinti gydytojo patologo pateiktus citologinio ir histologinio tyrimo rezultatus ir išvadą, interpretuoti naviko morfologinius duomenis;

15.11. analizuoti onkologinės ligos prognostinius veiksnius;

15.12. įvertinti galimą vaistinių preparatų tarpusavio sąveiką ir galimus šalutinius reiškinius, juos numatyti ir atpažinti;

15.13. įvertinti paskirto gydymo efektyvumą ir atsaką į gydymą;

15.14. skirti chemoterapijos, hormonoterapijos, imunoterapijos, biologinės ir taikinių terapijos bei kitus vaistinius preparatus piktybiniams navikams gydyti;

15.15. skirti priešnavikinius vaistinius preparatus kartu su spinduliniu gydymu;

15.16. diagnozuoti ir gydyti sisteminio onkologinės ligos gydymo ir spindulinio gydymo sukeltus šalutinius reiškinius;

15.17. nustatyti paliatyviosios pagalbos poreikį, skirti paliatyviąją pagalbą, simptominį gydymą ir gydyti skausmą;

15.18. atpažinti skubiosios medicinos pagalbos reikalaujančias būkles, suteikti būtinąją medicinos pagalbą, gydyti skubios pagalbos reikalaujančias onkologinių ligų būkles;

15.19. planuoti ir vykdyti atsakingų institucijų patvirtintus klinikinius vaistinių preparatų tyrimus;

15.20. paaiškinti pacientui apie vėžio profilaktiką, etiologiją, patogenezę;

15.21. paaiškinti pacientui (ir jo artimiesiems) atliekamų veiksmų tikslą ir prasmę, paaiškinti pacientui tyrimų rezultatus, įrodančius onkologinės ligos diagnozę, paaiškinti ligos prognozę, aptarti tolesnius veiksmus, nuraminti ir motyvuoti pacientą;

15.22. paaiškinti pacientui po sisteminio gydymo reikalingų priemonių veiksmų planą ir svarbą: gydytojo genetiko konsultacijos svarbą ir reikalingumą, sveikatos palaikymo būdus ir priemones, vėlyvąsias sisteminio onkologinių ligų gydymo komplikacijas, galimas prevencines onkologinės ligos priemones, dalyvavimo klinikiniuose tyrimuose galimybes ir naudą, onkologinės ligos eigos tolesnę stebėsenos ir tyrimų taktiką;

15.23. įvertinti piktybinio naviko vietinį ir tolimąjį išplitimą (stadiją) pagal Tarptautinę piktybinių navikų klasifikaciją TNM, suformuluoti onkologinės ligos diagnozę, skirti pacientui įrodymais pagrįstą onkologinės ligos gydymą, sudaryti sveikatos būklės stebėjimo po skirto gydymo planą;

15.24. pagal savo kompetenciją diagnozuoti ir gydyti šias ligas (pagal Tarptautinės statistinės ligų ir sveikatos sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (Australijos modifikacija, TLK-10-AM), įdiegtą Lietuvos Respublikos sveikatos apsaugos ministro 2011 m. vasario 23 d. įsakymu Nr. V-164 „Dėl Tarptautinės statistinės ligų ir sveikatos sutrikimų klasifikacijos dešimtojo pataisyto ir papildyto leidimo „Sisteminis ligų sąrašas“ (Australijos modifikacija, TLK-10-AM) įdiegimo“ (toliau – TLK-10-AM)):

15.24.1. lūpos piktybinį naviką, C00;

15.24.2. liežuvio šaknies piktybinį naviką, C01;

15.24.3. kitų ir nepatikslintų liežuvio dalių piktybinį naviką, C02;

15.24.4. dantenos piktybinį naviką, C03;

15.24.5. burnos dugno piktybinį naviką, C04;

15.24.6. gomurio piktybinį naviką, C05;

15.24.7. kitų ir nepatikslintų burnos ertmės dalių piktybinį naviką, C06;

15.24.8. paausinės seilių liaukos piktybinį naviką, C07;

15.24.9. kitų ir nepatikslintų didžiųjų seilių liaukų piktybinį naviką, C08;

15.24.10. migdolo piktybinį naviką, C09;

15.24.11. burnaryklės piktybinį naviką, C10;

15.24.12. nosiaryklės piktybinį naviką, C11;

15.24.13. kriaušinės kišenės piktybinį naviką, C12;

15.24.14. gerklaryklės piktybinį naviką, C13;

15.24.15. kitų ir nepatikslintų lūpos, burnos ertmės ir ryklės dalių piktybinį naviką, C14;

15.24.16. stemplės piktybinį naviką, C15;

15.24.17. skrandžio piktybinį naviką, C16;

15.24.18. plonosios žarnos piktybinį naviką, C17;

15.24.19. storosios (gaubtinės) žarnos piktybinį naviką, C18;

15.24.20. tiesiosios ir riestinės gaubtinės žarnos jungties piktybinį naviką, C19;

15.24.21. tiesiosios žarnos piktybinį naviką, C20;

15.24.22. išangės ir išangės kanalo piktybinį naviką, C21;

15.24.23. kepenų ir intrahepatinių tulžies latakų piktybinį naviką, C22;

15.24.24. tulžies pūslės piktybinį naviką, C23;

15.24.25. kitų ir nepatikslintų tulžies takų dalių piktybinį naviką, C24;

15.24.26. kasos piktybinį naviką, C25;

15.24.27. kitų ir nepatikslintų virškinimo organų piktybinį naviką, C26;

15.24.28. nosies ertmės ir vidurinės ausies piktybinį naviką, C30;

15.24.29. prienosinių ančių piktybinį naviką, C31;

15.24.30. gerklų piktybinį naviką, C32;

15.24.31. trachėjos piktybinį naviką, C33;

15.24.32. broncho ir plaučio piktybinį naviką, C34;

15.24.33. užkrūčio liaukos piktybinį naviką, C37;

15.24.34. širdies, tarpuplaučio ir krūtinplėvės piktybinį naviką, C38;

15.24.35. kitų ir nepatikslintų kvėpavimo sistemos ir krūtinės ląstos organų piktybinį naviką, C394

15.24.36. galūnių kaulo ir sąnarinės kremzlės piktybinį naviką, C40;

15.24.37. kitų ir nepatikslintų lokalizacijų kaulo ir sąnarinės kremzlės piktybinį naviką, C41;

15.24.38. odos piktybinę melanomą, C43;

15.24.39. kitus odos piktybinius navikus, C44;

15.24.40. mezoteliomą, C45;

15.24.41. Kapoši (Kaposi) sarkomą, C46;

15.24.42. periferinių nervų ir autonominės (vegetacinės) nervų sistemos piktybinį naviką, C47;

15.24.43. retroperitoninio tarpo ir pilvaplėvės piktybinį naviką, C48;

15.24.44. kito jungiamojo ir minkštųjų audinių piktybinį naviką, C49;

15.24.45. krūties piktybinį naviką, C50;

15.24.46. vulvos piktybinį naviką, C51;

15.24.47. makšties piktybinį naviką, C52;

15.24.48. gimdos kaklelio piktybinį naviką, C53;

15.24.49. gimdos kūno piktybinį naviką, C54;

15.24.50. gimdos piktybinį naviką, nepatikslintos lokalizacijos, C55;

15.24.51. kiaušidės piktybinį naviką, C56;

15.24.52. kitų ir nepatikslintų moters lyties organų piktybinį naviką, C57;

15.24.53. placentos piktybinį naviką, C58;

15.24.54. varpos piktybinį naviką, C60;

15.24.55. priešinės liaukos (prostatos) piktybinį naviką, C61;

15.24.56. sėklidės piktybinį naviką, C62;

15.24.57. kitų ir nepatikslintų vyro lyties organų piktybinį naviką, C63;

15.24.58. inksto, išskyrus inksto geldelę, piktybinį naviką, C64;

15.24.59. inksto geldelės piktybinį naviką, C65;

15.24.60. šlapimtakio piktybinį naviką, C66;

15.24.61. šlapimo pūslės piktybinį naviką, C67;

15.24.62. kitų ir nepatikslintų šlapimo organų piktybinį naviką, C68;

15.24.63. akies ir akies priedų piktybinį naviką, C69;

15.24.64. smegenų dangalų piktybinį naviką, C70;

15.24.65. galvos smegenų piktybinį naviką, C71;

15.24.66. nugaros smegenų, galvinių nervų ir kitų centrinės nervų sistemos dalių piktybinį naviką, C72

15.24.67. skydliaukės piktybinį naviką, C73;

15.24.68. antinksčio piktybinį naviką, C74;

15.24.69. kitų vidaus sekrecijos liaukų ir susijusių struktūrų piktybinį naviką, C75;

15.24.70. kitų ir netiksliai apibrėžtų lokalizacijų piktybinį naviką, C76;

15.24.71. metastazinį ir nepatikslintą limfmazgių piktybinį naviką, C77;

15.24.72. kvėpavimo ir virškinimo organų metastazinį piktybinį naviką, C78;

15.24.73. kitų ir nepatikslintų lokalizacijų metastazinį piktybinį naviką, C79;

15.24.74. nenurodytų lokalizacijų piktybinį naviką, C80;

15.24.75. burnos ertmės, stemplės ir skrandžio karcinomą in situ, D00;

15.24.76. kitų ir nepatikslintų virškinimo organų karcinomą in situ, D01;

15.24.77. vidurinės ausies ir kvėpavimo sistemos karcinomą in situ, D02;

15.24.78. melanomą in situ, D03;

15.24.79. odos karcinomą in situ, D04;

15.24.80. krūties karcinomą in situ, D05;

15.24.81. gimdos kaklelio karcinomą in situ, D06;

15.24.82. kitų ir nepatikslintų lyties organų karcinomą in situ, D07;

15.24.83. kitų ir nepatikslintų lokalizacijų karcinomą in situ, D09;

15.24.84. burnos ertmės ir ryklės gerybinį naviką, D10;

15.24.85. didžiųjų seilių liaukų gerybinį naviką, D11;

15.24.86. storosios (gaubtinės) žarnos, tiesiosios žarnos, išangės ir išangės kanalo gerybinį naviką, D12;

15.24.87. kitų ir netiksliai apibrėžtų virškinimo sistemos dalių gerybinį naviką, D13;

15.24.88. vidurinės ausies ir kvėpavimo sistemos gerybinį naviką, D14;

15.24.89. kitų ir nepatikslintų krūtinės ląstos organų gerybinį naviką, D15;

15.24.90. kaulo ir sąnarinės kremzlės gerybinį naviką, D16;

15.24.91. riebalinio audinio gerybinį naviką, D17;

15.24.92. hemangiomą ir limfangiomą, D18;

15.24.93. mezotelinio audinio gerybinį naviką, D19;

15.24.94. retroperitoninio tarpo ir pilvaplėvės minkštųjų audinių gerybinį naviką, D20;

15.24.95. jungiamojo audinio ir kitų minkštųjų audinių gerybinį naviką, D21;

15.24.96. melanocitinį apgamą, D22;

15.24.97. kitus odos gerybinius navikus, D23;

15.24.98. krūties gerybinį naviką, D24;

15.24.99. gimdos lejomiomą, D25;

15.24.100. kitus gimdos gerybinius navikus, D26;

15.24.101. kiaušidės gerybinį naviką, D27;

15.24.102. kitų ir nepatikslintų moters lyties organų gerybinį naviką, D28;

15.24.103. vyro lyties organų gerybinį naviką, D29;

15.24.104. šlapimo organų gerybinį naviką, D30;

15.24.105. akies ir akies priedų gerybinį naviką, D31;

15.24.106. smegenų dangalų gerybinį naviką, D32;

15.24.107. galvos smegenų ir kitų centrinės nervų sistemos dalių gerybinį naviką, D33;

15.24.108. skydliaukės gerybinį naviką, D34;

15.24.109. kitų ir nepatikslintų vidaus sekrecijos liaukų gerybinį naviką, D35;

15.24.110. kitų ir nepatikslintų lokalizacijų gerybinį naviką, D36;

15.24.111. burnos ertmės ir virškinimo organų neaiškios ar nežinomos eigos naviką, D37;

15.24.112. vidurinės ausies ir kvėpavimo bei krūtinės ląstos organų neaiškios ar nežinomos eigos naviką, D38;

15.24.113. moters lyties organų neaiškios ar nežinomos eigos naviką, D39;

15.24.114. vyro lyties organų neaiškios ar nežinomos eigos naviką, D40;

15.24.115. šlapimo organų neaiškios ar nežinomos eigos naviką, D41;

15.24.116. smegenų dangalų neaiškios ar nežinomos eigos naviką, D42;

15.24.117. galvos smegenų ir centrinės nervų sistemos neaiškios ar nežinomos eigos naviką, D43;

15.24.118. vidaus sekrecijos liaukų neaiškios ar nežinomos eigos naviką, D44;

15.24.119. kitų ir nepatikslintų lokalizacijų neaiškios ir nežinomos eigos naviką, D48;

15.24.120. antrinę trombocitopeniją (priešnavikinių antimetabolitų nepageidaujamas poveikis, Y43.1; natūralių priešnavikinių produktų nepageidaujamas poveikis, Y43.2; kitų priešnavikinių vaistų nepageidaujamas poveikis, Y43.3), D69.5;

15.24.121. agranulocitozę, D70;

15.24.122. gerybinę krūties displaziją, N60;

15.25. pagal savo kompetenciją įtarti bei siųsti pacientą konsultuotis dėl šių ligų (pagal TLK-10-AM):

15.25.1. Hodžkino (Hodgkin) limfomos, C81;

15.25.2. folikulinės limfomos, C82;

15.25.3. nefolikulinės limfomos, C83;

15.25.4. subrendusių T/NK ląstelių limfomų, C84;

15.25.5. kitų ir nepatikslintų ne Hodžkino (non-Hodgkin) limfomos tipų, C85;

15.25.6. kitos patikslintų tipų T/NK ląstelių limfomos, C86;

15.25.7. piktybinių imunoproliferacinių ligų, C88;

15.25.8. dauginės mielomos ir piktybinių plazminių ląstelių navikų, C90;

15.25.9. limfoidinės leukemijos, C91;

15.25.10. mieloidinės leukemijos, C92;

15.25.11. monocitinės leukemijos, C93;

15.25.12. kitų patikslinto ląstelių tipo leukemijų, C94;

15.25.13. nepatikslinto ląstelių tipo leukemijų, C95;

15.25.14. kitų ir nepatikslintų limfinio, kraujodaros ir jiems giminingų audinių piktybinių navikų, C96;

15.25.15. tikrosios policitemijos, D45;

15.25.16. mielodisplazinių sindromų, D46;

15.25.17. kitų limfinio, kraujodaros ir jiems giminingų audinių neaiškios ar nežinomos eigos navikų, D47.

_______________________